Craigslist

Craigslist on kansainvälinen luokiteltuja pikkuilmoituksia julkaiseva verkkopalvelu, jossa ilmoitukset on luokiteltu mitä erilaisimpiin osastoihin, kuten työpaikka- ja työnhakuilmoituksiin, osto- ja myynti-ilmoituksiin, asuntoilmoituksiin, seuranhakuilmoituksiin, palveluja tarjotaan -ilmoituksiin.
Craigslistin perusti Craig Newmark vuonna 1995 alun perin sähköpostikirjeeksi, jossa kertoi San Franciscon alueen tapahtumista ystävilleen ja vähitellen yhä useammille kiinnostuneille.about > factsheet, craigslist 29.11.2010. Vuonna 1996 se muuttui verkkopalveluksi ja otti mukaan muitakin ilmoitusluokkia. Vuonna 2000 se alkoi laajentua muihin Yhdysvaltain kaupunkeihin ja toimii nyt 50 maassa, myös Suomessa.Helsingin Craigslist. 

Craigslist julkaisee valtaosan ilmoituksista ilmaiseksi mutta perii pieniä maksuja yhä useampien osastojen ilmoituksista (työpaikkailmoitukset, New Yorkin asuntoilmoitukset ja vuodesta 2014 autokauppojen ilmoittelu). Craigslistin on arvioitu vieneen sanomalehdiltä ilmoitustuloja vuosien 2000–2007 aikana jopa viisi miljardia dollaria eli noin 3,8 miljardia euroa.Lundén, Kimmo: Craigslist kaappasi viisi miljardia dollaria sanomalehtien ilmoitusmarkkinoilta, Markkinointi & Mainonta 16.8.2013. Viitattu 25.9.2014.


Craigslistin sivustoilla oli vuonna 2011 noin 20 miljardia sivulatausta kuukaudessa, mikä teki siitä 37:nneksi suosituimman verkkosivuston maailmassa ja kymmenenneksi suosituimman Yhdysvalloissa.

Craigslist on yksityinen yhtiö, joka ei julkaise tunnuslukujaan eikä omistajatietojaan. Alan analyytikot arvioivat sen tuottavan vuonna 2014 liikevaihtoa noin 335 miljoonaa dollaria.Craigslist sprouts money — Revenue doubles in 2014, based on new fees, aimgroup.com. Viitattu 25.9.2014.

Craigslist herätti 2000-luvulla Yhdysvalloissa pahennusta julkaisemalla satunnaisia seksikumppaneita etsivien ilmoituksia ja aikuisviihdemainontaa. Sukupuolivähemmistöjen edustajat ovat toisaalta kiitelleet palvelua, joka helpottaa heidän elämäänsä konservatiivisilla alueilla. Vuonna 2009 Craigslist päätti prostituutiosyytösten takia alkaa karsia ja säännellä seksiaiheista ilmoittelua entistä tarkemmin ja tehdä siitä maksullista.Craigslist to Remove Category for Erotic Services, The New York Times 13.5.2009. Vuotta myöhemmin se lopetti seksipalveluilmoittelun Yhdysvalloissa ja Kanadassa kokonaan mutta jatkaa sitä monissa muissa maissa.Craigslist removes ads for adult services, San Francisco Chronicle 4.9.2010.

Lähteet

Aiheesta muualla
 Craigslistin pääverkkosivusto

Luokka:Virtuaaliyhteisöt
Luokka:Yhdysvaltalaiset yritykset